དེ་ཡང་སྟོན་པ་གཤེན་རབ་ཀྱིས་གསུངས་པའི་མདོ་ལས།ལྟ་བ་ནི་ཡས་ཕུབ་ཅིགསྤྱོད་པ་ནི་མས་འཛེགས་ཤིགགཞི་སྙིང་རྗེ་ཆེན་པོ་ལ་ལོངས་ཤིགཐབས་པ་རོལ་ཕྱིན་དྲུག་ལ་སྤྱོད་ཅིག་ཅེས་འཁོར་རྣམས་ལ་གསུངས་པ་ལྟར།ལྟྭ་བ་ནི།གདུལ་བྱའི་ཁྱད་པར་ལས།མདོ་ལྟར།གྲུབ་མཐའ་གོང་འོག་དང་།སྔགས་ལྟར་རྒྱུད་སྡེ་གོང་འོག་གི་རིམ་པ་བྱུང་བས།གྲུབ་མཐའ་འོག་མ་ལ་གཤེན་རབ་རྣམ་རྩོད་པ་དང་།རང་རྟོགས་གཤེན་རབ་པ་གཉིས།གོང་མ་ལ།ཐུགས་རྗེ་སེམས་དཔའ་སེམས་ཙམ་པ་དང་།གཡུང་དྲུང་སེམས་དཔའ་སྤྲོས་མེད་པ་གཉིས་ཏེ་བཞི་བྱུང་བས།རེ་རེ་ལ་ལྟ་བའི་ཁྱད་པར་ཡོད་ལ།སྤྲོས་མེད་པ་ནི་དབུ་མ་བ་ཡིན་པས།མདོ་ལུགས་ལྟ་བ་རྣམ་པར་དག་པའམ།ཆེས་མཐོ་བའི་ལྟ་བ་སྟེ།ལྟ་བ་ཡས་ཕུབ་ཅེས་པ་དེ་ལ་གསུངས།དེ་ཉིད་རྟོགས་པའི་ཐབས་ལ།བདག་མེད་རྣམ་གཉིས་གཏན་ལ་ཕབ་དགོས་པས།སྟོན་པ་ཉིད་ཀྱིས་འབུམ་ཤེར་ཕྱིར་ཁམས་ཆེན་སྟོང་ཕྲག་བརྒྱ་པསོགས་འབུམ་སྡེ་པོ་ཏི་མང་པོ་གསུངས་པ་ནི།བདག་གཉིས་རིང་བཞིན་གྱིས་གྲུབ་པ་རྡུལ་ཙམ་ཡང་མེད་པ་ཁོ་ནའི་དོན་ཡིན།